සම්ප්රදායානුකූල දේශපාලනයේම යෙදුණොත් තෙවැනි සිවිල් යුද්ධයක් ඇතිවීමේ අවදානමක්
ඉදිරි ජනාධිපතිවරණයේදී සම්ප්රදායානුකූල දේශපාලන මතවාදයන්ට අනුව කටයුතු කළහොත් රට තුළ යළිත් සිවිල් යුද්ධයක් ඇති වීමේ අවදානමක් ඇති බවත් එවැනි තත්ත්වයක් ඇති වුවහොත් එහි වගකීම අදාළ පාර්ශ්ව විසින් භාරගත යුතු බවත් පාර්ලිමේන්තු මන්ත්රී වජිර අබේවර්ධන මහතා පෙන්වා දුන්නේය නව ආර්ථික පරිවර්තන පනත පාර්ලිමේන්තු සභිකයන් 225ම එකඟතාව මත සම්මත කළත් ඇතැමුන් පිටතට පැමිණ ජනතාව නොමඟ යවන අදහස් ඉදිරිපත් කිරීම කනගාටුවට කරුණක් බව සඳහන් කළ ඒ මහතා සාම්ප්රදායික පටුබෙදීම් පසෙක තබා රට හදන ජාතික සැලැස්මට එකඟ වන ලෙස ද ඉල්ලා සිටියේය පාර්ලිමේන්තු මන්ත්රී වජිර අබේවර්ධන මහතා මේ බව සඳහන් කර සිටියේ ස්ථාවර රටකට සැවොම එක මඟකට මැයෙන් ඊයේ 29දා ජනාධිපති මාධ්ය කේන්ද්රයේ පැවති ප්රවෘත්ති සාකච්ඡාවට එක්වෙමිනි එහිදී වැඩිදුරටත් අදහස් දැක්වූ මන්ත්රීවරයා මෙසේ ද පැවසීය මෙරට 09 වැනි විධායක ජනාධිපතිවරයා තෝරා පත්කර ගැනීම වෙනුවෙන් එළැඹෙන සැප්තැම්බර් 21 වැනිදා පැවැත්වීමට නියමිත ජනාධිපතිවරණය තීරණාත්මක මැතිවරණයක් වන බව කිව යුතුයි වර්තමානය වන විට පැරැණි දේශපාලන පක්ෂවලට සාම්ප්රදායික ආකාරයටම තම දේශපාලන ව්යාපාරය ඉදිරියට ගෙන යෑමට නොහැකි වී තිබෙනවා ඒ වගේම ඉතිහාසය තුළ අප රටේ කැරැලි කිහිපයක් මෙන්ම සිවිල් යුද්ධ ද ඇතිව තිබෙනවා පැවති පසුගිය පාලනයට එරෙහිව ද සිවිල් අරගල තත්ත්වයක් ඇති වුණා එම නිසා නැවත එවැනි තෙවැනි සිවිල් යුද්ධයක් වැනි තත්ත්වයක් ඇති වීමට ජනතාව තම ඡන්දය භාවිත කරනවාද එසේ නොමැති නම් එවැනි තත්ත්වයක් සිවිල් සමාජය තුළ ඇති නොවීමට තම ඡන්දය භාවිත කරනවාද කියන ප්රශ්නය සැප්තැම්බර් 21 වැනිදා ශ්රී ලාංකික මහජනතාව ඉදිරියේ තිබෙනවා තමන්ගේ ප්රතිපත්තිය කුමක් වුවත් එය එසේ තබාගෙන රට නොඩනැඟීමේ ප්රතිපත්තියට හානි නොකර රට ගොඩනැඟීමේ දීර්ඝ කාලීන වැඩසටහනකට එකඟතාව පළ කරන ලෙස ජනාධිපති රනිල් වික්රමසිංහ මහතා ද සියලු පාර්ශ්වයන්ගෙන් ඉල්ලා සිටින්නේ එනිසා බවද කිව යුතුයිචමින්ද සිල්වා